CELEX: 62015CA0435
Language: et
Date: 2017-03-22 00:00:00
Title: Liidetud kohtuasjad C-435/15 ja C-666/15: Euroopa Kohtu (üheksas koda) 22. märtsi 2017. aasta otsus (Finanzgericht Hamburg’i – Saksamaa, ja Rechtbank Noord-Holland’i – Madalmaad eelotsusetaotlus) – GROFA GmbH (C-435/15), X, GoPro Coöperatief UA (C-666/15) versus Hauptzollamt Hannover (C-435/15), Inspecteur van de Belastingdienst/Douane kantoor Rotterdam Rijnmond (C-666/15) (Eelotsusetaotlus — Ühine tollitariifistik — Tariifirubriigid — Kaupade klassifitseerimine — Salvestavad videokaamerad — Kombineeritud nomenklatuur — Alamrubriigid 8525 80 30, 8525 80 91 ja 8525 80 99 — Selgitavad märkused — Tõlgendamine — Rakendusmäärused (EL) nr 1249/2011 ja (EL) nr 876/2014 — Tõlgendamine — Kehtivus)

29.5.2017   
            
            
               ET
            
            
               Euroopa Liidu Teataja
            
            
               C 168/10
            
         Euroopa Kohtu (üheksas koda) 22. märtsi 2017. aasta otsus (Finanzgericht Hamburg’i – Saksamaa, ja Rechtbank Noord-Holland’i – Madalmaad eelotsusetaotlus) – GROFA GmbH (C-435/15), X, GoPro Coöperatief UA (C-666/15) versus Hauptzollamt Hannover (C-435/15), Inspecteur van de Belastingdienst/Douane kantoor Rotterdam Rijnmond (C-666/15)
   (Liidetud kohtuasjad C-435/15 ja C-666/15) (1)
   
   ((Eelotsusetaotlus - Ühine tollitariifistik - Tariifirubriigid - Kaupade klassifitseerimine - Salvestavad videokaamerad - Kombineeritud nomenklatuur - Alamrubriigid 8525 80 30, 8525 80 91 ja 8525 80 99 - Selgitavad märkused - Tõlgendamine - Rakendusmäärused (EL) nr 1249/2011 ja (EL) nr 876/2014 - Tõlgendamine - Kehtivus))
   (2017/C 168/11)
   Kohtumenetluse keel: hollandi
   
      Eelotsusetaotluse esitanud kohtud
   
   Finanzgericht Hamburg, Rechtbank Noord-Holland
   
      Põhikohtuasja pooled
   
   
      Kaebajad: GROFA GmbH (C-435/15), X, GoPro Coöperatief UA (C-666/15)
   
      Vastustajad: Hauptzollamt Hannover (C-435/15), Inspecteur van de Belastingdienst/Douane kantoor Rotterdam Rijnmond (C-666/15)
   
      Resolutsioon
   
   
               1.
            
            
               Komisjoni 29. novembri 2011. aasta rakendusmäärust (EL) nr 1249/2011 teatavate kaupade klassifitseerimise kohta kombineeritud nomenklatuuris tuleb tõlgendada nii, et see ei ole analoogia alusel kohaldatav toodetele, millel on sellised omadused nagu kohtuasjas C-435/15 käsitletavasse tootesarja GoPro Hero 3 Black Edition kuuluval kolmel kaameramudelil.
            
         
               2.
            
            
               Komisjoni 8. augusti 2014. aasta rakendusmäärust (EL) nr 876/2014 teatavate kaupade klassifitseerimise kohta kombineeritud nomenklatuuris tuleb tõlgendada nii, et see oleks küll analoogia alusel kohaldatav toodetele, millel on sellised omadused nagu nimetatud kohtuasjas käsitletavasse tootesarja GoPro Hero 3 Black Edition kuuluval kolmel kaameramudelil, kuid see määrus on kehtetu.
            
         
               3.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas sisalduva kombineeritud nomenklatuuri – mida on järjestikku muudetud komisjoni 27. septembri 2011. aasta rakendusmäärusega (EL) nr 1006/2011, komisjoni 9. oktoobri 2012. aasta rakendusmäärusega (EL) nr 927/2012 ja komisjoni 4. oktoobri 2013. aasta rakendusmäärusega (EL) nr 1001/2013 – alamrubriike 8525 80 30, 8525 80 91 ja 8525 80 99 tuleb neid alamrubriike puudutavaid kombineeritud nomenklatuuri selgitavaid märkusi arvestades tõlgendada nii, et vähemalt 30 minuti pikkust videoklippi, mis salvestatakse alla 30 minuti pikkustesse eraldi failidesse, tuleb pidada ühekorraga vähemalt 30minutilise videopildi salvestamiseks, sõltumata sellest, kui vaataja ei saa salvestise taasesitamisel nende failide vahetumist märgata, või vastupidi, kui vaataja peab mahamängimisel iga faili eraldi avama.
            
         
               4.
            
            
               Määruse nr 2658/87 I lisas sisalduvat kombineeritud nomenklatuuri, mida on järjestikku muudetud komisjoni rakendusmäärustega nr 1006/2011, nr 927/2012 ja nr 1001/2013, tuleb tõlgendada nii, et salvestavat videokaamerat, mis võimaldab salvestada signaale välistest allikatest, kuid ei võimalda neid välise teleriekraani või välise monitori kaudu taasesitada, kuna see kaamera võimaldab välisel kuvaril või monitoril maha mängida ainult nende endi läätse abil üles võetud faile, ei saa klassifitseerida kombineeritud nomenklatuuri tariifialamrubriiki 8525 80 99.
            
         
      (1)  ELT C 363, 3.11.2015.
   
      ELT C 106, 21.3.2016.